Catholic University of America

Catholic University of America (forkortet CUA) er et katolsk pavelig universitet i Washington D.C.. Det er det eneste av landets katolske universiteter som ble grunnlagt av de amerikanske katolske biskoper. Grunnleggelsen fant sted med pave Leo XIIIs approbasjon i 1887. Universitetet hadde i 2006 ca. 6 150 studenter, og skolepengene var 28 990 dollar. På universitetets campus befinner seg den største kirke på den vestlige halvkule og verdens syvende største: Basilica of the National Shrine of the Immaculate Conception. Den er til tross for sin størrelse ikke det katolske erkebispedømmet Washingtons domkirke, men en kirke av nasjonal karakter for landets katolikker. Den er også et viktig besøks/pilegrimsmål; omkring 750 000 katolikker besøker helligdommen hvert år (2007). Campus CUAs campus ligger i bydelen Brookland i det nordøstre Washington, DC, ca. 5 km nord for kongressbygningen, og dekker nesten en kvadratkilometer. (i 2004 kjøpte universitetet et større tilgrensende område med tanke på eventuell senere utbygning.) Området har 55 større bygninger, i romansk eller moderne byggestil. Edward J. Pryzbyla University Center ble åpnet våren 2003, og har studentkantine, universitetsbokhandel,studentorganisasjonnes kontorer, et stort ballroom, et lite supermarked og andre studenttjenester. John K. Mullen Library ble renovert i 2004, og rommer både universitetets hovedbibliotek og en rekke spesialbiblioteker. CUAs juridiske fakultet, Columbus School of Law, er også på campus og opererer som en nokså atskilt enhet med egne studenttjenester, eget bibliotek, eget kapell, og annet. Tilgrensende CUAs campus ligger store studiehus tilhørende dominikanerordenen og oblatfedrene, og dessuten Theological College, som er et nasjonale presteseminar for den amerikanske katolske kirke. Det er mange dormitorier i og nær campus, og tre nye er under planlegging i 2007. En rekke viktige katolske institutter er i umiddelbar nærhet, som for eksempel Pope John Paul II Cultural Center, et stort fransiskanerkloster, Trinity University og den amerikanske katolske bispekonferansens kontoranlegg og møtelokaler. Akademiske tilbud Catholic University har elleve skoler eller fakulteter: School of Architecture and Planning, School of Arts and Sciences, School of Canon Law, School of Engineering, Columbus School of Law, School of Library and Information Science, Benjamin T. Rome School of Music, School of Nursing, School of Philosophy, National Catholic School of Social Service, School of Theology and Religious Studies, Metropolitan College. Det sistnevnte, Metropolitan College, har i tillegg 21 forskningssentra og -anlegg: Center for Advanced Training in Cell and Molecular Biology, Center for Advancement of Catholic Education, Center for American Catholic Studies, Center for Catalan Studies, Center for Irish Studies, Center for Medieval and Byzantine Studies, Center for Pastoral Studies, Center for the Study of Culture and Values, Center for the Study of Early Christianity, Center for the Study of Energy and Environmental Stewardship, Center for Ward Method Studies, Homecare and Telerehabilitation Technology Center, Institute for Biomolecular Studies, Institute for Christian Oriental Research, Institute for Communications Law Studies, Institute for Sacred Music, Institute for Social Justice, Institute of Musical Arts, Latin American Center for Graduate Studies in Music, Life Cycle Institute, Vitreous State Laboratory. Catholic University er det eneste lærested i USA som kan gi kirkelige grader i kirkerett. Over 98% av professorene har doktorgrader eller andre terminale grader, og 74% underviser undergraduates. Av fulltidsfakultetet er 59% katolikker. Universiteters rektorer / presidenter Biskop John J. Keane (1887–1896) Biskop Thomas J. Conaty (1896–1903) Biskop Denis J. O'Connell (1903–1909) Biskop Thomas J. Shahan (1909–1927) Biskop James Hugh Ryan (1928–1935) Biskop Joseph M. Corrigan (1936–1942) Biskop Patrick J. McCormick (1943–1953) Biskop Bryan J. McEntegart (1953–1957) Biskop William J. McDonald (1957–1967, siste rektor) Clarence C. Walton (1969–1978, første president) Edmund D. Pellegrino (1978–1982) William J. Byron (1982–1992) Patrick Ellis (1992–1998) Biskop David M. O'Connell (1998–2010) John H. Garvey (2010–2022) Peter Kilpatrick (2022- ) Referanser Eksterne lenker (en) Offisielt nettsted (en) Catholic University of America – kategori av bilder, video eller lyd på Commons